شەفەق نیوز/ نێچیروان بارزانی سەرۆک هەرێم کوردستان، ئمڕوو دووشەممە،  یاد سەردان پاپای ڤاتیکان ئەرا شار هەولێر کردە دی، ک وە سەردانیگ میژووی باسی کرد.
بارزانی لە پۆستیگ لەبان تویتەر نۊسان: وە گشت رێزیگ یاد سەردان میژووی پارەکەی پاپا ئەرا هەرێم کوردستان و عراق کەیمنە دی، و وەی بوونە دڵنیای گشتی کەیمن ک هەمیشە کوردستان جۊر پەنای ئارام ئەرا پێکەوەژیان و یەک قەبوڵی و خوەشبۊن مینێد.
لە ئادار ساڵ گوزەشتە،  پاپای ڤاتیکان سەردانیگ میژووی ک یەکەمە لەلاین پاپای ڤاتیکان ئەرا وڵاتەگە کرد، و چەن رووژیگ وەردەوام بۊ.
